stanford-oval/wikipedia huggingface dataset:
SQS

| SQS |
| --- | --- |
 SQS vol. 10, 2016.
Lehtityyppi:  Aikakauslehti
Julkaisija:  Suomen Queer-tutkimuksen Seura
ISSN:  ISSN 1796-5551
Perustettu:  2006
Päätoimittaja:  Tiia Sudenkaarne, Lottamari Kähkönen
Kotikunta:  Turku
Kotimaa:  Suomi
Ilmestymistiheys:  1-2 kertaa vuodessa
Aiheesta muualla
Kotisivu
SQS on Suomen Queer-tutkimuksen Seuran toimittama aikakauslehti, joka julkaisee queer-tutkimuksen alaan liittyvää monitieteistä tutkimusta. Lehden mukaan queer-tutkimuksen tavoitteena on tehdä näkyväksi ja kyseenalaistaa erilaisia identiteettikategorioita, kuten  sukupuolta, seksuaalisuutta, rotua, kansallisuutta ja luokkaa. Tutkimukseen lukeutuu esimerkiksi ei-normatiivisten seksuaalisuuksien ja Sukupuolentutkimus ja kriittinen heteronormatiivisuuden tarkastelu.
Lehti on ilmestynyt vuodesta 2006 alkaen ja nykyään 1-2 kertaa vuodessa verkossa open access -julkaisuna. Aikakauslehden tieteellisten artikkelien hyväksymisessä sovelletaan vertaisarviointia.
Päätoimittajat

Vuonna 2017 lehden päätoimittajina olivat Tiia Sudenkaarne ja Lottamari Kähkönen.
Sabot

Sabot on yhdysvaltalainen, Tšekin tasavallassa asuva yhtye. Yhtyeen erikoisuutena sen kaksimiehisyys. Kokoonpanossa on vain bassokitara ja rummut. Kumpikaan jäsenistä ei laula, joten yhtye soittaa kappaleensa instrumentaalina.
Yhtyeen nimi on lyhenne englannin kielen sanasta sabotage mikä tarkoittaa sabotaasia. Sabot tarkoittaa ranskaksi myös puukenkää sekä on termi panssariammustyypille.
Yhtye noudattaa tee-se-itse elämäntapaa järjestämällä itse kiertueensa ja nykyisin julkaisemalla itse levynsä. Myös heidän perustamansa kulttuurikeskus toimii pitkälti samalla periaatteella.
Kokoonpano

Christopher Rankin – bassokitara
Hillary Binder – rummut
Historia

Sabot on perustettu  San Franciscossa, Kaliforniassa vuonna 1988. Kokoonpano on pysynyt alusta asti samana. Yhtyeen jäsenet tapasivat toisena vuonna 1986 jolloin he perustivat punk-yhtyeen nimeltä Forethought. Yhtye toimi kaksi vuotta kunnes hajosi ja sen rytmiryhmä päätti jatkaa kahdestaan uudella nimellä.
Yhtye alkoi säveltää materiaalia ja keikkailla ahkerasti lähialueilla. Vuonna 1989 he julkaisivat ensimmäisen albuminsa ja vuonna 1990 lähtivät ensimmäiselle kiertueelleen Yhdysvaltoihin ja Eurooppaan. Yhtye on siitä asti kiertänyt erittäin ahkerasti ympäri maailmaa. He ovat käyneet soittamassa aina Pakistania ja Kiinaa myöten.
Vuonna 1993 yhtyeen jäsenet muuttivat asumaan Tšekin tasavaltaan, Táborin kaupunkiin, johon he perustivat kulttuurikeskuksen. Siitä asti keskus on toiminut heidän kotinaan ja tukikohtanaan. Keskuksessa järjestetään ahkerasti erilaisia kulttuuritapahtumia.
Diskografia

Surface Tension LP (1989)
Pam Kray CD (1991)
Forbidden 7" EP (1992)
Vice Versa CD (1994)
Somehow I Don't Think So... CD (1996)
Somehow I Don't Think So.../Vice Versa CD (1997, Vice Versa levyltä puuttuu yksi kappale)
Go There Do That CD (1998)
120 Months Of Sabot kirja/CD (2000)
Once Upon A Mind CD (2001)
Mission Superstition CD (2003)
D.I.O. (Doing It Ourselves) CD (2005)
Tenzenmen presents: eccentrics, issue #3 Kokoelma CD (2005)
If the Shoe Hits, recordings 1989–2003 Kokoelma MP3-CD-ROM (2006)
Further Conversations CD (2008)
Musiikki

Koska kokoonpanossa on vain kaksi soitinta, on se tehnyt yhtyeen soundista tavanomaisesta hyvinkin poikkeavan. Tärkeässä osassa ovat soitinten tarkka yhteissoitto ja äänen dynamiikka. Bassosoundissa käytetään ajoittain äänensärkijää jolloin dynaamiset erot hiljaisten ja kovaäänisten kohtien välillä korostuvat entisestään. Kappaleissa ei noudateta perinteistä kaavaa selkeästi erottuvine säkeistöineen ja kertosäkeineen. Kappaleet ovat pikemminkin sävellyksenkaltaisia kokonaisuuksia missä erilaiset osat vuorottelevat odottamattomassa järjestyksessä. Kappaleet ovat myös keskimääräistä rock-kappaletta hieman pidempiä, keskipituuden ollessa noin  viiden tai kuuden minuutin paikkeilla. Karkeasti sanottuna yhtyeen musiikkia voisi nimittää jazzcoreksi musiikin teknisyyden takia mutta se on vain karkea määritelmä. Yhtye on onnistunut luomaan itselleen oman, vaikeasti luokiteltavan tyylinsä.
Kiertueet

Yhtye on soittanut seuraavat kiertueet:
1990 Yhdysvallat/Eurooppa
1991 Itäinen Eurooppa/Neuvostoliitto
1992 Eurooppa/Entinen Neuvostoliiton alue
1993 Eurooppa
1994 Eurooppa
1995 Eurooppa
1996 Eurooppa
1997 Eurooppa, ensimmäisen kerran Suomessa
1998 Yhdysvallat/Eurooppa
1999 Eurooppa/Aasia
2000 Eurooppa
2001 Eurooppa
2002 Eurooppa
2003 Eurooppa
2004 Eurooppa/Kaukoitä/Oseania
2005 Eurooppa/Kaukoitä/Oseania
2005 Eurooppa/Kaukoitä/Oseania
2006 Eurooppa/Kaukoitä/Oseania
2007 Pohjois_Amerikka/Etelä-Amerikka/Oseania/Kaukoitä/Eurooppa
2008 Etelä-Amerikka/Eurooppa
Kiertueet ovat olleet keskimäärin 1–3 kuukauden mittaisia. Yleisimmin noin kaksi kuukautta kerrallaan. Kiertueillaan yhtye on käynyt soittamassa seuraavissa maissa:
Alankomaat
Australia
Belgia
Bosnia ja Hertsegovina
Bulgaria
Chile
Costa Rica
Englanti
Espanja
Etelä-Korea
Indonesia
Italia
Itävalta
Japani
Kanada
Kiina
Kroatia
Latvia
Liettua
Neuvostoliitto
Pakistan
Puola
Ranska
Romania
Saksa
Serbia
Slovakia
Slovenia
Suomi
Sveitsi
Tanska
Tšekki
Turkki
Ukraina
Unkari
Uusi-Seelanti
Venezuela
Venäjä
Viro
Yhdysvallat
Aiheesta muualla

http://www.cesta.cz Kulttuurikeskuksen sivut
http://www.cesta.cz/sabot!.htm Yhtyeen omat kotisivut
http://www.myspace.com/sabotband Myspace sivusto, ilmaisia kappaleita kuunneltavana ja ladattavana
Sairauskertomus

Sairauskertomus tai potilaskertomus on määrämuotoinen asiakirja, joka sisältää tiedot potilaan sairaudesta, hänelle tehdyistä tutkimuksista ja annetusta hoidosta. Käynnistä tehtyyn kirjaukseen voi kuulua esim. tulosyy, esitiedot, nykytila, tutkimukset, työdiagnoosi (ICD-10) ja suunnitelma. Erilaisiin potilaskertomuksessa oleviin teksteihin kuuluvat esim. käyntiteksti, tuloteksti, päivittäismerkintä, loppulausunto (epikriisi), tutkimuslähete ja tutkimuslausunto (esim. radiologin).
Sairausvakuutuskortti

Sairausvakuutuskortti eli Kela-kortti on Suomessa käytössä oleva henkilökortti, jonka saavat kaikki Suomen sairausvakuutuksen piirissä olevat henkilöt. Kansaneläkelaitos (Kela) lähettää sen kaikille automaattisesti; vauvat saavat Kela-kortin, kun heidän nimensä on viety väestörekisteriin. Korttia näyttämällä saa apteekeissa ja lääkäriasemilla sairausvakuutuskorvauksen kuluista. Maksettava osuus on ainoastaan omavastuuosuus. Korttiin merkitään tieto lääkkeiden erityiskorvausoikeuksista. Jos henkilö muuttaa kokonaan pois Suomesta, hänen tulee palauttaa kortti Kelalle. Korttiin ei merkitä sairausvakuutustietoja.
Broc Little

| Broc Little |
| --- | --- |

Henkilötiedot
Syntynyt: 24. maaliskuuta 1988 (ikä 36) Phoenix, AZ, Yhdysvallat
Kansalaisuus:   Yhdysvallat
Jääkiekkoilija
Pelipaikka:  vasen laitahyökkääjä
Maila:  vasen
Pituus:  175 cm
Paino:  77 kg
Seura
Seura:  Linköping HC
Sarja:  SHL
Pelinumero:  41
Pelaajaura
Pääsarjaura:  2012–
Aik. seurat:  VIK Västerås HK (Allsv.) AIK IF (SEL) Springfield Falcons (AHL) Iowa Wild (AHL) Jokerit (SML) HC Davos (NLA)
Broc Little (s. 24. maaliskuuta 1988 Phoenix, Arizona, Yhdysvallat) on yhdysvaltalainen jääkiekkoilija, joka pelaa Ruotsin SHL-liigan Linköping HC:ssä. Hän on pelipaikaltaan vasen laitahyökkääjä, mutta Little osaa pelata myös keskellä.
Pelityyli

Elite Prospects -sivuston Erik K. Pirin mukaan Little on pienikokoinen laitahyökkääjä, joka luistelee nopeasti. Hän omaa hyvät kädet ja Little sekä laukoo että syöttää hyvin. Hän myös löytää maalipaikat hyvin. Pieni koko kuitenkin rajoittaa Littlen fyysistä peliä.
Ura > Maajoukkueura

Little edusti Yhdysvaltoja Pyeongchangin olympiakisoissa 2018. Hän pelasi myös Deutschland Cupissa vuonna 2011, 2015 ja 2017.
Aphex Twin

| Aphex Twin |
| --- | --- |
 Aphex Twin esiintymässä Torinossa maaliskuussa 2007.
Henkilötiedot
Syntynyt: 18. elokuuta 1971 (ikä 53) Limerick, Irlanti
Ammatti:  DJ, muusikko
Muusikko
Taiteilijanimi:  Aphex Twin AFX Polygon Window GAK Caustic Window Q-Chastic Power Pill Bradley Strider Smojphace
Aktiivisena:  1991–
Tyylilajit:  IDM, tekno, ambient, Noise, drum'n'bass
Soittimet:  rumpukone, syntetisaattori, piano
Levy-yhtiöt:  Warp Records Rephlex Records R&S Records Sire Records
Aiheesta muualla
www.drukqs.net
  [ Muokkaa Wikidatassa ] [ ohje ]  
Aphex Twin, oikealta nimeltään Richard David James (s. 18. elokuuta 1971 Limerick, Irlanti), on muusikko, joka on tunnettu yhtenä elektronisen musiikin edelläkävijöistä. James vietti lapsuutensa Cornwallissa, minkä vuoksi häntä pidetään irlantilaisen sijasta ensisijaisesti brittiläisenä muusikkona.
James on käyttänyt tuotannossaan myös nimiä AFX, Caustic Window, Polygon Window, Q-Chastic, Power Pill, GAK ja Bradley Strider.
Elämäkerta

Richard D. James syntyi walesiläisille vanhemmille Irlannin Limerickissä vuonna 1971. Hän aloitti musiikin tekemisen 12-vuotiaana ja toimi teini-iässään DJ:nä Cornwallissa. Jamesin ensimmäinen levytys oli 12" vinyyli-EP Analogue Bubblebath, jonka kaksi viimeistä kappaletta hän teki Tom Middletonin kanssa.
James perusti oman, acid house -musiikkiin silloin suuntautuneen levy-yhtiönsä Rephlex Recordsin vuonna 1991 Grant Wilson-Claridgen kanssa. Vuosien 1991 ja 1993 välillä Richard D. James julkaisi nimellä AFX kolme Analogue Bubblebath -EP:tä ja kaksi Bradley Strider- sekä kolme Caustic Window -EP:tä. Hänen ensimmäiset julkaisunsa nimellä Aphex Twin olivat Xylem Tube EP ja teknomusiikin klassikoksi muodostunut Digeridoo.
Uransa alkuvaiheessa James muutti Lontooseen opiskelemaan elektroniikkaa, mutta jätti opiskelunsa kesken. James pysyi silti Lontoossa ja julkaisi Warp Recordsilla sekä muutamilla pienemmillä levy-yhtiöillä levyjään eri nimien alla. Ensimmäinen Aphex Twin -albumi Selected Ambient Works 85–92 julkaistiin 1992 R&S Recordsilla. Levy oli kriitikoiden ylistämä, ja esimerkiksi musiikkijulkaisu Rolling Stonessa Aphex Twiniä kutsuttiin ambient-musiikin edelläkävijäksi.
Vuonna 1994 julkaistu Selected Ambient Works Vol. 2 oli rauhallisempi kuin edeltäjänsä ja muistutti enemmän Brian Enon varhaisia ambient-teoksia.
Albumi ...I Care Because You Do (1995) oli Jamesin viimeisiä levytyksiä analogisella laitteistolla. Samana vuonna James alkoi säveltää musiikkia tietokonetta apuna käyttäen, jolloin hän suuntautui enemmän drum'n'bass-soundiin, johon hän sekoitti monia kokeellisia elementtejä. Hangable Auto Bulb -EP:llä James loi omaperäisen drill'n'bass-tyylin, jota hän jatkoi vuonna 1996 julkaistulla albumilla Richard D. James Album.
1990-luvun lopulla Jamesin musiikki nousi julkisuuteen, kun hän julkaisi kaksi singleä "Come to Daddy" (1997) ja "Windowlicker" (1999). Chris Cunningham ohjasi näille kappaleille omalaatuiset videot, joita esitettiin tiuhaan tahtiin MTV:llä.
Vuonna 2001 Aphex Twin julkaisi albumin drukqs, joka koostui kahdesta CD:stä. Tällä albumilla James otti jälleen käyttöön uudenlaisia työskentelytapoja säveltäen kappaleita mm. John Cagen kehittämää preparoitua pianoa hyväksikäyttäen. Levyllä James säilytti tavaramerkikseen muodostuneen hektisen drill'n'bass-tyylinsä, mutta lisäsi siihen myös vanhemmista levyistä tuttuja rauhallisia ambient-elementtejä.
Vuonna 2005 James julkaisi Rephlex Recordsilla 11 osasta koostuvan Analord-vinyylisarjan. Levyt olivat paluu Jamesin juurille, sillä niiden säveltämiseen ei käytetty tietokoneita, vaan ainoastaan vanhoja rumpukoneita ja analogisia syntetisaattoreita.
Richard D. James käyttää levytaiteessaan usein omia kasvojaan, jotka ovat usein muotoiltu epämiellyttäviin ja kieroutuneisiin muotoihin. Jamesin kasvot saa näkyviin myös "Windowlicker"-singlen toisen kappaleen ääntä tietokoneen spektrianalysaattorilla tutkittaessa.
Tuotanto Aphex Twin -nimellä > Albumit

Selected Ambient Works 85–92 (1992)
Selected Ambient Works Volume II (1994)
...I Care Because You Do (1995)
Melodies From Mars, julkaisematon (1995)
Richard D. James Album (1996)
Drukqs (2001)
Syro (2014)
Tuotanto Aphex Twin -nimellä > EP:t ja singlet

Digeridoo (1992)
Xylem Tube EP (1992)
On/On Remixes (1993)
Ventolin EP (1995)
Donkey Rhubarb (1995)
Girl/Boy EP (1996)
Come to Daddy (1997)
Windowlicker (1999)
Analord 10 (2005,  Analord-vinyylisarja)
Computer Controlled Acoustic Instruments pt2 EP' (2015)
Cheetah EP (2016)
Collapse (2018)
Tuotanto Aphex Twin -nimellä > Promot ja kokoelmat

Words & Music, promohaastattelu (1994)
Classics (1994)
51/13 Singles Collection'' (1996)
Cock 10/54 Cymru Beats, drukqs-promo (2001)
26 Mixes for Cash (2003)
Tuotanto muilla nimillä > AFX

Analogue Bubblebath (1991)
Analogue Bubblebath 2 (1992)
Analogue Bubblebath 3 (1993)
Analogue Bubblebath 4 (1994)
Analogue Bubblebath 5, julkaisematon (1995)
Analogue Bubblebath 3.1 (1997)
Hangable Auto Bulb (1995)
Hangable Auto Bulb 2 (1995)
2 Remixes By AFX (2001)
Smojphace EP (2003)
Analord (2005,  sarja vinyylijulkaisuja, useimmat AFX-nimellä)
AFX/LFO (2005,  AFX:n ja LFO:n yhteislevytys)
Chosen Lords (2006)
Tuotanto muilla nimillä > Bradley Strider

Bradley's Beat (1991)
Bradley's Robot (1993)
Tuotanto muilla nimillä > Caustic Window

Joyrex J4 (1992)
Joyrex J5 (1992)
Joyrex J9 (1993)
CAT 023 (1994) neljän kappaleen testipainos, myöhemmin julkaistu eri bootleg-julkaisuina
Caustic Window Compilation (1998)
Tuotanto muilla nimillä > Gak

GAK (1994)
Tuotanto muilla nimillä > Universal Indicator

Universal Indicator: Red (1992)
Universal Indicator: Green (1993)
Tuotanto muilla nimillä > Polygon Window

(Surfing On Sine Waves) (1993)
(Quoth) (1993)
Tuotanto muilla nimillä > Power Pill

Pac-Man (1992)
Tuotanto muilla nimillä > Muut

Melodies From Mars, julkaisematon (1995)
Q-Chastic EP, julkaisematon (1992)
Julkaisuja Mike Dredin kanssa nimellä Universal Indicator (Mike Dred tunnetaan myös nimellä The Kosmik Kommando)
Albumi Mike & Rich - Expert Knob Twiddlers yhteistyönä Mike Paradinasin kanssa
Kappaleesta "afx237 v7" albumilta drukqs  tehty Rubber Johnny-musiikkivideo, jonka ohjasi Chris Cunningham
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivu (Arkistoitu – Internet Archive)
Rephlex Records
Warp Records (Arkistoitu – Internet Archive)
Aphex Twinin logo.
Aphex Twin Ilosaarirockissa vuonna 2011.
Bjarkøyn kirkko

| Bjarkøyn kirkko Bjarkøy kyrkje |
| --- | --- |
 Kirkko vuonna 2019.
Sijainti:  Harstad, Norja
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1766
Materiaali:  puu
Istumapaikkoja:  350
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Bjarkøyn kirkko (norj. Bjarkøy kyrkje) on Harstadin kunnassa Norjassa sijaitseva puinen ristikirkko vuodelta 1934.
Aiheesta muualla

Kuvia tai muita tiedostoja aiheesta Bjarkøyn kirkko Wikimedia Commonsissa
Salmilampi (Mäntyharju, Kinni, läntinen)

| Salmilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°17′28″N, 27°00′06″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Salmijärveen 
Järvinumero:  14.978.1.034
Mittaustietoja
Pinnankorkeus:  98 m  
Pituus:  190 m  
Leveys:  130 m  
Rantaviiva:  0,542 km  
Pinta-ala:  1,728 ha  
Saaria:  ei saaria 
 fiSalmilampi 
Salmilampi  on Etelä-Savossa Mäntyharjulla  Kinnin lähellä sijaitseva lampi. Sen itäpuolella sijaitsee toinen Salmilampi.
Maantietoa

Lampi on 190 metriä pitkä, 130 metriä leveä, ja sen pinta-ala on 1,7 hehtaaria. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Tainaveden valuma-alueeseen (14.978) se kuuluu. Lammen vedenpinnan korkeus on 98 metriä mpy.
Breach (vuoden 2011 videopeli)

| Breach |
| --- | --- |
Kehittäjä:  Atomic Games
Jakelija:  Steam
Pelimoottori:  Hydrogen
Julkaistu:  26. tammikuuta 2011
Lajityyppi:  ensimmäisen persoonan ammuntapeli
Pelimuoto:  moninpeli
Ikäluokitus:  ESRB: T  
Alusta:  Microsoft Windows, Xbox 360
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK  : 
Breach on Atomic Gamesin kehittämä ensimmäisen persoonan ammuntapeli, joka julkaistiin Xbox 360:lle ja Microsoft Windowsille tammikuussa 2011.
Pelissä voi käyttää suojia hyväksi ja ampua sokkotulta. Destruction 3.0 -fysiikkamoottori mahdollistaa pelimaailman rakennusten romahduttamisen.
Vastaanotto

Peli on saanut Escapist-lehden arvostelussa 2/5 tähteä.
Aiheesta muualla

Breach MobyGamesissa (englanniksi)
Viralliset kotisivut (englanniksi)
Bjarne

| Bjarne |
| --- | --- |
Nimipäivä:   
– suomenkielinen:  –
– ruotsinkielinen:  23. helmikuuta
– ortodoksinen:  –
Muunnelmia:  Bjarni
Vastineita eri kielissä:  Björn
Nimen alkuperä:  karhu islanniksi tai muinaisnorjaksi
Infobox OKNimi-testi OK: 
Bjarne on islantilaista tai norjalaista alkuperää oleva karhua tarkoittava miehen etunimi, jonka nimipäivä on suomenruotsalaisessa nimipäiväkalenterissa 23. helmikuuta. Bjarne on sisällöltään ja etymologiselta alkuperältään lähellä skandinaavista miehennimeä Björn.
Digi- ja väestötietoviraston nimipalvelun mukaan nimi Bjarne on 1900-luvun alusta vuoden 2019 loppuun mennessä annettu 1417 henkilölle.
Tunnettuja Bjarneja

Bjarne Andersson (1940–2004), ruotsalainen maastohiihtäjä
Bjarne Axelsen (s. 1974), tanskalainen pöytäjääkiekkoilija
Bjarne Berntsen (s. 1956), norjalainen jalkapalloilija ja valmentaja
Bjarne Brøndbo (s. 1964), norjalainen muusikko
Bjarne Bützow (1897–1966), suomalainen metsänhoitaja, virkamies ja metsäneuvos
Bjarne Commondt (1911–1985), suomalainen näyttelijä, elokuvaohjaaja ja teatterinjohtaja
Bjarne Corydon (s. 1973), tanskalainen poliitikko ja ministeri
Bjarne Fiskum (1939–2021), norjalainen viulisti ja musiikinopettaja
Bjarne Håkon Hanssen (s. 1962), norjalainen opettaja, työväenpuolueen poliitikko ja ministeri
Bjarne Henning-Jensen (1908–1995), tanskalainen elokuvaohjaaja ja -käsikirjoittaja
Bjarne Holmbom (s. 1943), suomalainen puu- ja paperikemian emeritusprofessori
Bjarne Iversen (1912–1989), norjalainen maastohiihtäjä
Bjarne Kallis (s. 1945), suomalainen kristillisdemokraattinen poliitikko ja entinen Kristillisdemokraattisen puolueen puoluejohtaja
Bjarne Laustsen (s. 1953), tanskalainen sosiaalidemokraattinen poliitikko
Bjarne Lindgren (1929–2016), suomalainen jalkapalloilija
Bjarne Lyngstad (1901–1971), norjalainen poliitikko ja ministeri
Bjarne Mørk-Eidem (1936–2022), norjalainen poliitikko ja ministeri
Bjarne Nerem (1923–1991), norjalainen jazzsaksofonisti
Bjarne Pettersson (s. 1947), Maarianhaminan ent. kaupunginjohtaja
Bjarne Rabben (1907–2003), norjalainen kirjailija, paikallishistorioitsija ja raittiusmies
Bjarne Reuter (s. 1950), tanskalainen kirjailija ja elokuvakäsikirjoittaja
Bjarne Riis (s. 1964), tanskalainen maantiepyöräilijä
Bjarne Stroustrup (s. 1950), tanskalainen professori, C++-ohjelmointikielen kehittäjä
Bjarne Wegelius (1887–1951), suomalainen jääkärikapteeni
Bjarne Weintraub (1926–1980), suomenjuutalainen kirjailija
Bjarne Westermarck (1887–1945), suomalainen maanviljelysneuvos ja Maalaisliiton kansanedustaja
Bertel Asp

Georg Bertel Asp (13. elokuuta 1873 Helsinki – 15. toukokuuta 1936 Manila, Filippiinit) oli suomalainen insinööri ja arkkitehti.
Aspin vanhemmat olivat professori Georg August Asp ja Matilda Sofia Wetterhoff. Hän pääsi ylioppilaaksi 1891 (Nya svenska samskolan i Helsingfors) ja valmistui insinööriksi Polyteknillisestä opistosta 1895.
Bertel Asp toimi insinöörinä Yhdysvalloissa ja Filippiineillä. Hän oli sementtiasiantuntija ja hänen kerrotaan hankkineen kahden miljoonan dollarin omaisuuden Yhdysvalloissa ennen vuotta 1914. Asp voitti Manilan laivastotukikohdan ja merilinnoituksen rakentamisesta järjestetyn suunnittelukilpailun ja hän muutti vuonna 1909 Filippiineille johtamaan tukikohdan rakennustöitä. Asp rakensi Manilaan myös huvilayhdyskunnan jonka rakennukset oli suojattu maanjäristyksiltä jousitetun perustuksen avulla. Hän omisti 16 näistä huviloista ja asui Villa Valhalla-nimisessä huvilassa.
Bertel Aspin veljiä olivat taiteilija Sigurd Wettenhovi-Aspa ja valtiotieteen tohtori Thore Asp.
Aiheesta muualla

Portlannin sementin valmistuksesta. Arkkitehti Bertel Asp'in pitämä esitelmä, Suomen Teollisuuslehti, 01.04.1902, nro 7, s. 3, Kansalliskirjaston digitaaliset aineistot
Sergei Banevitš

Sergei Petrovitš Banevitš (ven. Сергей Петрович Баневич; s. 2. joulukuuta 1941 Ohansk) on venäläinen säveltäjä.
Banevitš syntyi evakossa ja palasi vuonna 1944 perheineen Leningradiin. Hän valmistui Leningradin konservatoriosta. Hänen opettajiaan olivat Galina Ustvolskaja ja Orest Jevlahov. Banevitš on erikoistunut lapsille suunnatun musiikin säveltämiseen. Hänen tuotantoonsa kuuluu muun muassa oopperoita, operetteja, baletteja ja elokuvamusiikkia. Banevitš on toiminut vuosittaisen Pietarin kansainvälisten lastenmusiikkifestivaalin perustajana ja taiteellisena johtajana. Hänen sävellyksiään on esitetty Venäjän lisäksi muun muassa Suomessa, Saksassa, Belgiassa, Italiassa, Yhdysvalloissa ja Kiinassa.
Banevitš sai vuonna 1982 Venäjän sosialistisen federatiivisen neuvostotasavallan ansioituneen taiteilijan arvonimen. Hänelle on myönnetty lisäksi Ystävyyden kunniamerkki (2002).
Aiheesta muualla

Sergei Banevitš Internet Movie Databasessa. (englanniksi)
Camaxtli

Camaxtli, joka tunnetaan myös nimellä Mixcoatl-Camaxtli-Xocotl, oli metsästyksen, sodan, kohtalon ja tulen (jonka hän keksi) jumala asteekkien ja mayojen mytologioissa. Hän oli yksi neljästä luojajumalasta, jotka loivat Maan. Chichimeekit pitivät häntä heimojumaluutenaan. Hän johti ihmisuhrit ja taisteluissa kuolleet soturit itäiselle taivaalle, jossa heistä tuli tähtiä.
Bertel Bertel-Nordström

Bertel-Nordström vuonna 1930
Bertel Gustaf Adolf Engelbert Bertel-Nordström (19. huhtikuuta 1884 Helsinki – 22. elokuuta 1967 Tukholma, Ruotsi) oli suomalais-ruotsalainen kuvataiteilija.
Bertel-Nordström opiskeli ensin Helsingissä Taideteollisuuskeskuskoulussa ja muutti Ruotsiin 1914. Siellä hän  opiskeli Tukholmassa, sitten Kööpenhaminassa ja Pariisissa. Hän on toiminut graafikkona ja piirtäjänä suomalaisissa ja ruotsalaisissa lehdissä, mutta hän on myös maalannut ekspressionistisia maisemamaalauksia. Maisemien ohella hän on maalannut sirkusaiheita, joissa yleissävy on romanttisen tunnelmallinen.
Bertel-Nordströmin teoksia on Moderna museetissa, Göteborgin taidemuseossa, Norrköpingissä ja Helsingissä.
Aiheesta muualla

Antero Rinne : Suomalainen taiteilijavoitto Mälarin kaupungissa, Suomen Kuvalehti, 16.03.1929, nro 11, s. 17, Kansalliskirjaston digitaaliset aineistot
Maissi Karonen : Suomalainen taiteilija Tukholman sydämessä, Aamulehti, 04.02.1934, nro 33, s. 13, Kansalliskirjaston digitaaliset aineistot
Bertel-Nordströmin näyttely Galerie Hörhammerissa, Helsingin Sanomat, 23.09.1934, nro 256, s. 14, Kansalliskirjaston digitaaliset aineistot
"Tukholmalainen" Nordström ja "pariisilainen" Kuutola, Suomen Kuvalehti, 20.10.1934, nro 43, s. 32, Kansalliskirjaston digitaaliset aineistot
Roland af Hällström

| Roland af Hällström |
| --- | --- |

Henkilötiedot
Koko nimi:  Gustaf Gabriel Roland af Hällström
Syntynyt: 23. elokuuta 1905 Lempäälä
Kuollut: 21. helmikuuta 1956 (50 vuotta) Helsinki
Ammatti:  elokuvaohjaaja käsikirjoittaja elokuvajournalisti
Puoliso:  Kyllikki Velruus Elvi Saarnio
Ohjaaja
Taiteilijanimet:  Viljo Hela
Aktiivisena:  1936–1956
Tunnetuimmat ohjaukset:  Pikajuna pohjoiseen Noita palaa elämään Putkinotko Ryysyrannan Jooseppi
Aiheesta muualla
IMDb
Elonet
Gustaf Gabriel Roland af Hällström (23. elokuuta 1905 Lempäälä – 21. helmikuuta 1956 Helsinki) oli suomalainen elokuvaohjaaja, -käsikirjoittaja ja journalisti. Hän ohjasi vuosina 1938–1956 kaikkiaan 21 elokuvaa, joista useisiin laati myös käsikirjoituksen nimimerkillä Viljo Hela.